51. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 16406 της 24 Δεκ. 1987/27 Ιαν. 1988 (ΦΕΚ  Β΄18) Διαδικασία βεβαίωσης φόρου εισοδήματος που αναλογεί στο ποσό της βουλευτικής αποζημίωσης. Ορίζουμε ότι ο φόρος εισοδήματος που, σύμφωνα με τις διατάξεις της παρ. 1 του άρθρ. 5 του Ζ΄ Ψηφίσματος της Ε΄ Αναθεωρητικής Βουλής της 13/18.2.1975, αναλογεί στο ποσό της αποζημίωσης, βεβαιώνεται με την ακόλουθη διαδικασία: 1.Στο τέλος κάθε χρόνου, καθώς και σε περίπτωση διακοπής της Βουλευτικής αποζημίωσης, η Υπηρεσία του Ειδικού Λογιστηρίου της Βουλής διενεργεί οριστική εκκαθάριση του φόρου εισοδήματος που οφείλεται στο ποσό αυτής της αποζημίωσης, σύμφωνα με τις διατάξεις της παρ. 1 του άρθρ. 5 του πιο πάνω ψηφίσματος. 2.Σε περίπτωση που το ποσό του φόρου που έχει παρακρατηθεί από το ποσό της Βουλευτικής αποζημίωσης είναι μικρότερο από εκείνο που οφείλεται, βάσει της οριστικής εκκαθάρισης, το ποσό που υπολείπεται βεβαιώνεται στο αρμόδιο Δημόσιο Ταμείο της κατοικίας του Βουλευτή με χρηματικό κατάλογο ο οποίος συντάσσεται από την Υπηρεσία του Ειδικού Λογιστηρίου της Βουλής σύμφωνα με τις διατάξεις του άρθρ. 35 του Β.Δ. 757/1969 (ΦΕΚ Α΄). 3.Νόμιμο τίτλο της βεβαίωσης του φόρου αποτελεί το σημείωμα της οριστικής εκκαθάρισης που συντάσσεται από την Υπηρεσία του Ειδικού Λογιστηρίου της Βουλής. 